
                                 RAPORT DE SPECIALITATE 

       Subsemnata Nedelcu Mariana Sef Serviciu Patrimoniu Local si Monitorizarea Serviciilor, analizând proiectul de hotărâre privind propunerea de schimbare a destinaţiei imobilului situat pe strada Bucovului, nr. 27,  cuprins în baza materială a Liceului Tehnologic „Teodor Diamant” oraş Boldeşti-Scăeni am constatat următoarele: 
Imobilul este situat în Boldeşti-Scăeni, strada Bucovului, nr. 27 se compune din teren şi construcţii, este dat în administrarea Liceului Tehnologic „Teodor Diamant” prin HCL nr. 22/26.02.2013, este cuprins în baza materială a unităţii de învăţământ. În imobilul construcţii  a  funcţionat cantina, spălătoria, pivniţa pentru alimente, vestiare şi garaj. Din anul şcolar 2013/2014 acest imobil nu a mai servit destinaţiei pentru care a fost realizat, iar starea de degradare a construcţiilor se accentuează permanent.

 Imobilul este identificat cu nr. Cadastral  23747 si este situat in intravilanul orasului Boldesti Scaeni , str. Bucovului nr.27 , in suprafata construita / desfasurata de 755 mp.
La autoritatea publică locală au fost depuse solicitări privind punerea la dispoziţie, în condiţiile legii, a unor spaţii pentru desfăşurarea unor activităţi economice (fitness, restaurant, confecţionare mobilă). 


Pentru a da curs solicitărilor şi o destinaţie utilă pentru autoritatea locală dar şi pentru unitatea de învăţământ schimbarea destinaţiei sa face pentru desfăşurarea unor activităţi economice, în condiţiile legii.
În conformitate cu dispoziţiile art. 112, alin. (6) din Legea nr. l - Legea educaţiei naţionale schimbarea destinaţiei bazei materiale a instituţiilor şi unităţilor de învăţământ preuniversitar de stat se poate face,  de către autorităţile administraţiei publice locale, numai cu avizul conform al ministrului educaţiei naţionale şi cercetării ştiinţifice;
Fata de cele expuse mai sus  consider ca initierea  Proiectului de hotarare este necesara si oportuna .

